Кметът прие децата шампиони от Академик Бултекс 99 - Марица Спорт
Кметът прие децата шампиони от Академик Бултекс 99
03-07-2018 12:36 172 0
Кметът на Пловдив Иван Тотев прие децата от школата на БК Акамемик Бултекс 99, които извоюваха златен требъл този сезон. Само преди 2 дни те триумфираха с шампионската титла при 14-годишните, водени от наставника си Йордан Иванов, а преди това спечелиха Купата на България и Балканската купа.
На награждаването бяха и всички кметове на райони в Пловдив, а президентът на клуба Васил Врачев и компания донесоха в заседателната зала две вкусни български пити и уникална торта.
От своя страна Иван Тотев раздаде награди на малките волейболисти и похвали тях, треньора и клуба, че освен високо спортно майсторство при големите, развиват и любовта на децата към спорта. Подобно на колегите си от ВК Марица (Пловдив). Самият той получи шампионски медал, спечелен за града ни от талантите на Академик.
Родителите на състезателите пък изпратиха специално благодарствено писмо до клуба и до селекционера Йордан Иванов.